E-11660/2009

Mál þetta, sem dómtekið var 10. ágúst 2010, er höfðað fyrir Héraðsdómi Reykjavíkur af K-kvk-þgf S-kvk-þgf, kt. 000000-0000, Laut 26, Grindavík, gegn K 107 ehf., kt. 000000-0000, Bergstaðastræti 28, Reykjavík, með stefnu sem birt var 10. október 2009.

Dómkröfur stefnanda eru að stefndi verði dæmdur til að greiða stefnanda 3.169.032 kr. ásamt almennum vöxtum skv. 3. gr. laga nr. 38/2001 um vexti og verðtryggingu af 750.000 kr. frá 7. apríl 2009 til 4. júní 2009 en með dráttarvöxtum skv. 1. mgr. 6. gr. laganna af 3.169.032 kr. frá þeim degi til greiðsludags. Þá krefst stefnandi að stefndi verði dæmdur til að greiða stefnanda málskostnað að skaðlausu samkvæmt málskostnaðarreikningi lögmanns stefnanda.

Dómkröfur stefnda eru aðallega að stefndi verði alfarið sýknaður af dómkröfum stefnanda. Til vara er krafist lækkunar á dómkröfum málsins. Í báðum tilvikum er þess krafist að stefnandi verði dæmdur til að greiða stefnda málskostnað samkvæmt framlögðum málskostnaðarreikningi að teknu tilliti til virðisaukaskatts á málflutningsþóknun.

Stutt yfirlit um atvik að baki máli og ágreiningsefni í því: Í stefnu kemur fram lýsing á málsatvikum, málsástæðum stefnanda og lagarökum. Í styttra máli er málavöxtum í stefnu lýst á þá leið að K-kvk-nf S-kvk-nf hafi í janúar 2009 hitt H-kvk-þf B. E-kvk-þf, eiganda Njörva ehf., á „stefnumótunarfundi“ á Hótel Glym í Hvalfirði, en Njörvi ehf. hafi rekið Hótel Glym þar til það varð „fyrir skömmu“ gjaldþrota. Viðskiptahugmyndin „Krossgötur-Detox“ sé afrakstur þessa fundar K-kvk-ef og H-kvk-ef. Hugmyndin sé byggð á áralangri reynslu K-kvk-ef af Detox meðferðum á heilsuhótelinu Uzboja í Póllandi hjá dr. B-x-x B-x-x. K-kvk-nf og H-kvk-nf hafi ákveðið að koma á fót fyrirtæki, sem héldi sérstök Detox námskeið á Hótel Glym í Hvalfirði. Hafi þær strax hafist handa við að finna fjárfesta að verkefninu. Fjórar konur, K-kvk-nf S-kvk-nf, H-kvk-nf B. E-kvk-nf, G-kvk-nf A-kvk-nf E-kvk-nf og V-kvk-nf T-kvk-nf, hefðu lýst áhuga á að leggja verkefninu til hlutafé. Gert hafi verið ráð fyrir að auk þeirra yrði „fagfjárfestum“ boðið að koma að verkefninu. Greint er frá því að G-kvk-nf A-kvk-nf hafi síðla í febrúar 2009 dregið hlutafjárloforð sitt til baka og lýst því yfir að hún vildi fremur starfa fyrir Krossgötur-Detox sem verktaki. Á svipuðum tíma hafi E-kvk-nf S. S-kvk-nf, forsvarsmaður K 107 ehf., lofað að leggja til hlutafé.

Þá er greint frá því að í byrjun mars 2009 hafi K-kvk-nf, H-kvk-nf og V-kvk-nf farið til Póllands í þeim tilgangi að heimsækja Uzboja heilsuhótelið og til að ná samningum við eigendur hótelsins, dr. B-x-x B-x-x og E-x-x D-x-x. Að viku liðinni hafi V-kvk-nf farið heim en K-kvk-nf og H-kvk-nf verið viku lengur til þess að ljúka við samningagerð.

Í stefnu segir að strax og samvinna K-kvk-ef, H-kvk-ef, G-kvk-ef A-kvk-ef, V-kvk-ef og E-kvk-ef hófst hafi K-kvk-nf lagt ríka áherslu á að stofnað yrði sérstakt einkahlutafélag um rekstur Krossgatna-Detox. Hafi hún lagt til að lögmaður annaðist alla skjalagerð þar að lútandi. Þá segir að E-kvk-nf hafi boðið öðrum aðstandendum verkefnisins að leggja til hlutafélag K 107 ehf. fyrir rekstur Krossgatna-Detox þar sem hún hefði komið að verkefninu eftir að hugmyndin var mótuð. Hugmyndin hafi verið að spara kostnað við að stofna einkahlutafélag. Hafi ígildi þeirra fjármuna sem spöruðust með þessu móti átt að vega upp á móti því að E-kvk-nf hafði unnið minna í þágu verkefnisins en K-kvk-nf, V-kvk-nf og H-kvk-nf. Gert hafi verið ráð fyrir að hver hluthafi mundi leggja til 2.000.000 kr. í hlutafé. Og frá upphafi hafi staðið til að um leið og aðilar, K-kvk-nf, V-kvk-nf, H-kvk-nf og E-kvk-nf, legðu fram hlutaféð yrði samþykktum, stjórn, hluthafaskrá, hlutafé og prókúru K 107 ehf. breytt og félagið aðlagað nýrri starfsemi.

Þá segir að um leið og K-kvk-nf, V-kvk-nf, H-kvk-nf og E-kvk-nf náðu saman í febrúar 2009 hafi verið hafist handa við að undirbúa námskeið er hefjast áttu í byrjun maí 2009. Undirbúningur hafi farið fram á Hótel Glym og aðstandendur verkefnisins gist á hótelinu á þeim tíma. Kostnaður, sem stofnað var til á hótelinu vegna undirbúnings námskeiðanna, hafi átt að greiðst með námskeiðsgjöldum viðskiptavina og þar af leiðandi af K 107 ehf. þar sem öll námskeiðsgjöld runnu inn á bankreikning K 107 ehf. Í febrúar 2009 hafi verið ákveðið að K-kvk-nf gegndi starfi framkvæmdastjóra Krossgatna-Detox og það hafi hún gert þar til í maí 2009. Starf hennar á þessu tímabili hafi verið að skipuleggja námskeiðin, ráða verktaka, annast samskipti við bankastofnanir, m.a. vegna bankareiknings K-107 ehf., annast samskipti við opinbera aðila vegna leyfa og styrkja og samskipti við fjölmiðla vegna markaðsstarfs. K-kvk-nf hafi ekki fengið greidd laun fyrir störf sín sem framkvæmdastjóri en ákveðið hefði verið að „eigendur“ fengju greidd verktakalaun eftir að námskeið byrjuðu. Gert hafi verið ráð fyrir, í fjárhagsáætlun fyrir verkefnið, að 5.000.000 kr. yrði heildargreiðsla til eigenda vegna vinnu á undirbúningstímanum.

Þá segir að V-kvk-nf hafi lýst því yfir, hinn 2. apríl 2009, að hún yrði vegna heilsufars að draga hlutafjárloforð sitt til baka. Nokkrum dögum síðar hafi H-kvk-nf tilkynnt að hún gæti ekki efnt hlutafjárloforðið vegna fjárskorts. Einungis K-kvk-nf og E-kvk-nf hafi þá staðið eftir af þeim fimm, sem upphaflega hefðu ætlað að standa að rekstrinum. E-kvk-nf hafi þá farið fram á að þær legðu hvor um sig fram þrjár milljónir í hlutafé í K-107 ehf., en áður hefði verið lagt til að hver hluthafi legði til tvær milljónir króna. K-kvk-nf hafi verið á móti því að leggja þrjár milljónir í hlutafé í K-107 ehf. þar sem E-kvk-nf hafði ekki gengið frá nauðsynlegum breytingum á félaginu hjá fyrirtækjaskrá ríkisskattstjóra.

Greint er frá því að hinn 6. apríl 2009 hafi K-kvk-nf greitt 750.000 kr. úr bankareikningi Þórðarfells ehf., félags í eigu K-kvk-ef og eiginmanns hennar, inn á bankareikning K-107 ehf. E-kvk-nf hafi jafnframt lagt sömu fjárhæð inn á reikninginn sama dag. K-kvk-nf hafi litið á greiðslu sína til K-107 ehf. sem lán sem yrði breytt í hlutafé þegar hlutaskrá, samþykktum, stjórn og prókúru K-107 ehf. yrði breytt. Eftir greiðsluna, að fjárhæð 750.000 kr., inn á bankareikning K-107 ehf. hafi K-kvk-nf ítrekað óskað eftir að formlega yrði gengið frá framangreindum breytingum á K-107 ehf. hjá fyrirtækjaskrá ríkisskattstjóra, en E-kvk-nf hafi ekki orðið við því þrátt fyrir að hafa lofað því. Eftir þetta hafi borið á misklíð milli K-kvk-ef og E-kvk-ef vegna þessa máls og annarra mála. Á fundi, hinn 2. maí 2009, hafi K-kvk-nf vakið máls á framangreindum ágreiningi hennar og E-kvk-ef. Hafi það orðið til þess að K-kvk-þgf var bolað út úr rekstri K-107 ehf. með afar harkalegum hætti síðar sama dag. Detox námskeið á vegum K-107 ehf. hafi hafist sama dag á Hótel Glym og hafi þau farið fram þar síðan án þess að K-kvk-nf hafi notið góðs af því, en öll námskeiðsgjöld þátttakenda hafi runnið inn á bankareikning K-107 ehf.

Þá segir að lögmaður K-kvk-ef hafi í bréfi til K-107 ehf., hinn 4. maí 2009, óskað eftir að henni yrði endurgreitt fyrrgreint lán og endurgreiddur allur útlagður kostnaður auk þess sem henni yrði greidd verktakalaun auk virðisaukaskatts. Lögmaður K-107 ehf. hafi svarað bréfinu með bréfi dagsettu 5. júní 2009. Þar komi fram að á því er byggt að K-kvk-nf hafi ekki lánað K-107 ehf. fjármuni heldur væri K-kvk-nf hluthafi í K-107 ehf. og ekki standi til að E-kvk-nf kaupi hennar hlut. Í framhaldi hafi lögmennirnir hist á fundi hinn 29. júní 2009. Á fundinum hafi verið ákveðið að lögmaður K-kvk-ef myndi senda lögmanni K-107 ehf. nýtt kröfubréf, þar sem krafa um laun og endurgreiðslu á útlögðum kostnaði yrði skilgreint betur vegna mögulegra kaupa E-kvk-ef á hlut K-kvk-ef í K-107 ehf. Bréf í þá veru hafi verið sent lögmanni K-107 ehf. hinn 2. júlí 2009. Hinn 27. ágúst 2009 hafi lögmaður K-107 ehf. svarað bréfi lögmanns K-kvk-ef frá 2. júlí 2009. Í svarbréfinu hafi fyrri viðurkenning K-107 ehf. á eignarrétti K-kvk-ef að hluta í K-107 ehf. verið dregin til baka. Í svarbréfinu væri jafnframt öllum öðrum kröfum K-kvk-ef hafnað.

Í lýsingu stefnda í greinargerð á málavöxtum segi m.a. að í janúar 2009 hafi H-kvk-þgf B. E-kvk-þgf, framkvæmdastjóra Hótel Glyms, borist tölvubréf frá K-kvk-þgf. Í bréfinu hafi K-kvk-nf tjáð vilja sinn að koma í heimsókn á Hótel Glym á næstunni. Í kjölfarið hafi K-kvk-þgf verið boðið að koma á hótelið og dvelja þar um mánaðamótin janúar febrúar 2009. K-kvk-nf hafi verið kynnt fyrir ýmsum erlendum samstarfsaðilum hótelsins, en á þeim tíma hafi verið fjallað um ýmsar nýjar hugmyndir í rekstri hótelsins á næstu misserum.

Þá segir að áður en dvöl K-kvk-ef á hótelinu lauk hafi hún og H-kvk-nf rætt um að áhugavert væri að fara af stað með heilsuferðaþjónustu á hótelinu þar sem allar aðstæður þar væru kjörnar til slíks. Hafi H-kvk-nf talið að slík uppbygging væri í samræmi við hugmyndir sem hún hefði verið að vinna að á árinu 2008 ásamt m.a. E-kvk-þgf S-kvk-þgf.

Þá segir að hinn 7. febrúar 2009 hafi vinnufundur H-kvk-ef, K-kvk-ef, V-kvk-ef T-kvk-ef og G-kvk-ef A. E-kvk-ef verið haldinn á Hótel Glym. Markmið fundarins hafi verið að ræða uppbyggingu á heilsutengdri þjónustu á hótelinu. Í kjölfarið hafi H-kvk-nf rætt við E-kvk-þf S-kvk-þf og hafi meðlimir undirbúningshópsins þá orðið fimm. Á fundum eftir það hafi ýmsar hugmyndir verið ræddar, m.a. hvort rétt væri að E-kvk-nf léti eign sína, K 107 ehf., í té. Einnig hafi verið rætt um framlag hvers og eins og mögulega skiptingu á eignarhaldi á rekstri sem hugmyndin var að koma á laggirnar. Þær H-kvk-nf, K-kvk-nf, V-kvk-nf, G-kvk-nf og E-kvk-nf hefðu ákveðið að vinna að mótun viðskiptahugmyndarinnar, sem skyldi innt af hendi án endurgjalds. En stjórnun hópsins og vinnsla allra undirbúningsgagna hafi verið í höndum H-kvk-ef.

Þá segir að skömmu eftir að eiginleg vinna hófst við endanlega mótun viðskiptaáætlunar hafi V-kvk-nf T-kvk-nf hætt þátttöku. Auk þess hafi G-kvk-nf A. E-kvk-nf óskað eftir að framlag hennar til málanna væri fyrst og fremst fagþekking. Því hafi farið svo að H-kvk-nf, E-kvk-nf og K-kvk-nf skiptu með sér helstu verkefnum við undirbúning viðskiptahugmyndarinnar.

Þá segir að E-kvk-nf hafi upplýst að K-kvk-nf hafi verið búsett á Hótel Glym frá því í mars 2009 þangað til upp úr samstarfi aðila slitnaði hinn 3. maí 2009. E-kvk-nf segir að fljótlega hafi alvarlegir samstarfsörðugleikar komið upp á milli K-kvk-ef og hinna í undirbúningshópnum. Hún og H-kvk-nf hafi talið að samskipti K-kvk-ef við samstarfsmenn sína og væntanlega viðskiptavini væru ekki til eftirbreytni. Eftir ítrekaðar áskoranir H-kvk-ef og hennar um að K-kvk-nf bætti samskipti hafi svo farið að samstarfið rofnaði.

Haft er eftir H-kvk-þgf og E-kvk-þgf að K-kvk-nf hefði fjarlægt viðskiptamannaskrá, bókhaldsgögn, samninga og tölvusamskipti úr skrifstofu undirbúningshópsins að Hótel Glym hinn 2. maí 2009. Hluta þeirra gagna hafi hún skilað sama kvöld. Hinn 3. maí 2009 hafi verið fyrirhugað að hefja námskeið á vegum verkefnahópsins. Að sögn E-kvk-ef hafi K-kvk-nf ekki talið sér fært að taka frekari þátt í starfi hópsins og hafi þar með lokið samstarfi aðila.

Helstu málsástæður stefnanda og réttarheimildir er stefnandi byggir á: Stefnandi, K-kvk-nf S-kvk-nf, krefst þess í fyrsta lagi að K 107 ehf. endurgreiði henni 750.000 kr. sem lagðar voru inn á reikning félagsins hinn 7. apríl 2009. Úr því að ekki var gengið frá breytingum á félaginu sé féð lán til félagsins, jafnvel þó í skýringu með greiðslunni segi V/hlutaf. Stefnandi hafi reitt féð af hendi í góðri trú um að um væri að ræða lán til félagsins sem breytt yrði í hlutafé um leið og búið væri að ganga frá nauðsynlegum breytingum á félaginu hjá fyrirtækjaskrá ríkisskattstjóra.

Staðhæft er að forsvarsmaður K 107 ehf. hafi, þrátt fyrir loforð, látið hjá líða að ganga frá nauðsynlegum breytingum á félaginu og byggir K-kvk-nf á því að líta verði á innlegg hennar á reikning K 107 ehf. sem lán, sem félaginu sé skylt að endurgreiða. Þar sem ekki hafi verið samið um greiðsludag lánsins miðist eindagi þess við 4. júní 2009, en þá hafi mánuður verið liðinn frá því að stefndi var sannanlega krafinn um endurgreiðslu.

Einnig krefst K-kvk-nf sérstaklega endurgreiðslu að fjárhæð 588.129 kr. Hér sé um að ræða útlagðan kostnað sem byggi á nótum sem hún hafi tekið í hvert skipti sem hún lagði sannanlega út fyrir stefnda á meðan hún gegndi starfi framkvæmdastjóra Krossgatna-Detox, sbr. dskj. nr. 22. Stór hluti kostnaðarins sé vegna starfsmanna K-107 ehf., dr. B-x-x B-x-x og M-x-x, sem K-107 ehf. réð sem túlk fyrir dr. B-x-x B-x-x.

Útlagður kostnaður er sundurliðaður með eftirfarandi hætti:

a) Útlagt í Póllandi, PLN 7.163,- v/ferða, gistingar og meðferða 275.410 kr.

b) Flugfar Icelandair v/ferðar til Póllands 48.770 kr.

c) Útlagt flugfar frá Kaupmannahöfn til Gdansk 34.220 kr.

d) Útlagt Icelandair 3. mars 2009, breyt. á flugi v/fundar með E-x-x D. 23.500 kr.

e) Útlagt í Perlunni þann 18. mars 2009 v/B-x-x og M-x-x 3.730 kr.

f) Útlagt hjá Speli þann 18. mars 2009, 10 ferða kort v/ferðar með

B-x-x og M-x-x 5.200 kr.

g) Útlagt N1, 18. mars 2009, bensín v/ferða með B-x-x og M-x-x 8.105 kr.

h) Útlagt N1, 19. mars 2009, bensín v/ferða með B-x-x og M-x-x 8.019 kr.

i) Útlagt N1, 19. mars 2009, bensín v/ferða með B-x-x og M-x-x 9.553 kr.

j) Útlagt í Kjöthöllinni 20. mars 2009 7.200 kr.

k) Útlagt Olís, 21. mars, v/B-x-x og M-x-x 8.002 kr.

l) Útlagt N-x-x, 22. mars, v/B-x-x og M-x-x 7.020 kr.

m) Útlagt G-kk-nf M. E-kk-nf, 23. mars 2009, akstu og þjónusta

fyrir B-x-x og M-x-x á tímabilinu 18. mars til 22. mars 2009 149.400 kr.

Samtals 588.129 kr.

Stefnandi skýrir einstaka kröfuliði um endurgreiðslu útlagðs kostnaðar með eftirfarandi hætti:

Liður a-d

Stefnandi fór til Póllands í lok febrúar á þessu ári eins og vikið hefur verið að í málsatvikalýsingu í stefnu þessari. Tilgangur ferðarinnar var að ná samningum við nokkra aðila vegna starfsemi stefnda. Í viðskipta- og kostnaðaráætlun fyrir Krossgötur-Detox kemur skýrt fram að allur kostnaður v/Póllandsferðar skuli endurgreiddur eigendum með námskeiðsgjöldum viðskiptavina ( sjá dskj. nr. 14 og 16) og er því stefndi krafinn um allan kostnað stefnanda vegna ferða, gistinga og meðferð í Póllandi. Krafa um endurgreiðslu á kostnaði í pólskum slotum er umreiknuð í íslenskar krónur miðað við gengisskráningu hjá Seðlabanka Íslands þann 4. júní 2009 (sjá dskj. nr. 23). Þess skal getið að stefnandi greiddi fyrir flugfar til Kaupmannahafnar með eigin vildarpunktum en gerð er krafa um fjárhæð sem jafngildir ódýrasta fáanlega fargjaldinu á sömu flugleið með Icelandair (sjá dskj. nr. 13).

Liður e-m

Dr. B-x-x B-x-x og túlkur hans M-x-x komu hingað til lands um miðjan mars til þess að vera viðstaddir kynningarfund stefnda á Hótel Glym. Stefnanda var falið það verkefni að útvega bílstjóra til þess að aka þeim og þjónusta á meðan á heimsókn þeirra stóð en umrædd þjónusta var hluti af launakjörum þeirra hjá stefnda. Stefnandi leitaði til G-kk-ef M-kk-ef E-kk-ef og lagði hann til bifreið sem þeim var ekið í. Bílstjórinn sendi stefnanda reikning fyrir þjónustunni og greiddi hún reikninginn þrátt fyrir að hann sé gefinn út á stefnda. Auk framangreinds lagði stefnandi út fyrir eldsneyti á bifreiðina og mat fyrir D-x-x B-x-x og M-x-x. Stefnandi fer fram á að stefndi endurgreiði sér þá fjármuni er hún lagði út fyrir vegna akstursþjónustu, eldsneytis og matar enda var það sem greitt var fyrir umbeðið af stefnda og í hans þágu.

K-kvk-nf S-kvk-nf krefst launa sem verktaki. Hún hafi starfað sem framkvæmdastjóri hjá Krossgötum-Detox og K 107 ehf. frá því í febrúar 2009 og þar til í maí sama ár. Hún krefst launa í 62 daga, annars vegar fyrir vinnu í 14 daga í Póllandi á vegum K 107 ehf. og hins vegar fyrir undirbúning námskeiða í 48 daga að Hótel Glym, sbr. dskj. nr. 19. Kröfu um verktakalaun sé stillt í hóf auk þess sem hún krefjist ekki greiðslu fyrir vinnu er hún innti af hendi fyrir K-107 ehf. á heimili sínu í Grindavík. Ekki hafi verið samið við hana sérstaklega um laun, en í fjárhagsáætlun fyrir Krossgötur-Detox komi fram að gert er ráð fyrir að eigendum verði greidd laun að fjárhæð 5.000.000 kr. á undirbúningstíma verkefnisins. Í viðskiptaáætlun fyrir verkefnið segi jafnframt: „Verkefnisstjórn vinnur án launa fram að fyrsta námskeiði og hver og einn heldur til haga þeim tímafjölda sem varið er í undirbúningsvinnu.“ Krafist sé verktakagreiðslu enda séu allir starfsmenn sem starfa á vegum K-107 ehf. við námskeiðshald verktakar en ekki launamenn. Krafa K-kvk-ef um verktakalaun sé byggð á reglum RKS um reiknað endurgjald á tekjuárinu 2009 og taki miði af 3. lið í flokki B, þ.e. mánaðarlaunum manns sem stýrir rekstri á sviði þjónustu, þar sem með honum starfi sex til níu starfsmenn. Samkvæmt reglunum séu mánaðarlaunin þá 514.000 kr.

Tölulega greinir stefnandi kröfu sína þannig:

a. Verktakalaun í 62 daga samtals 1.470.605 kr. (kr. 514.000/21,67x62)

b. Virðisaukaskattur af verktakalaunum 360.298 kr. (kr. 1.470.605x0,245)

1. Lán stefnanda til stefnda 750.000 kr.

2. Endurgreiðsla á útlögðum kostnaði 588.129 kr.

3. Verktakalaun 1.470.605 kr.

4, Vsk. af verktakalaunum 360.298 kr.

Krafa samtals 3.169.032 kr.

Um réttarheimildir vísar stefnandi til almennra reglna kröfuréttarins um greiðslu fjárskuldbindinga, til ákvæða samningalaga nr. 7/1936 og til almennra reglna vinnuréttarins hvað varðar kröfu um verktakalaun auk virðisaukaskatts. Vaxtakröfu styður stefnandi við 3. gr., 4. gr., 5. gr. og 1. mgr. 6. gr. laga nr. 38/2001 um vexti og verðtryggingu. Kröfu um málskostnað styður stefnandi við XXI. kafla laga nr. 91/1991 um meðferð einkamála. Krafa um virðisaukaskatt af málflutningsþóknun er reist á lögum nr. 50/1988 um virðisaukaskatt. Stefnandi er ekki virðisaukaskattskyldur og sé því nauðsynlegt að taka tillit til virðisaukaskatts við ákvörðun málskostnaðar. Varðandi varnarþing er vísað til 33. gr. laga nr. 91/1991.

Helstu málsástæður stefnda og réttarheimildir er stefndi byggir á: Stefndi, K 107 ehf., byggir á því að stefnandi, K-kvk-nf S-kvk-nf, hafi ekki verið starfandi framkvæmdastjóri K 107 ehf. á því tímabili sem umdeild krafa stofnaðist á hendur félaginu. K-kvk-nf staðhæfir í stefnu að hún hafi verið starfandi framkvæmdastjóri hjá Krossgötum-Detox og K 107 ehf. á því tímabili. Það sé ekki rétt. H-kvk-nf B. E-kvk-nf, framkvæmdastjóri Hótel Glyms, K-kvk-nf S-kvk-nf, V-kvk-nf T-kvk-nf og G-kvk-nf A. E-kvk-nf hafi haldið vinnufund á hótelinu hinn 7. febrúar 2009. Markmið fundarins hafi verið að ræða uppbyggingu á heilsutengdri þjónustu á hótelinu, en hótelið gekk einnig undir nafninu Krossgötur. Í kjölfarið hafi H-kvk-nf rætt við E-kvk-þf S-kvk-þf og hafi þá meðlimir undirbúningshópsins orðið fimm. Á fundum, sem haldnir voru í kjölfarið, hafi ýmsar hugmyndir verið ræddar, m.a. hvort rétt væri að E-kvk-nf S-kvk-nf léti í té skráð félag, K 107 ehf., sem var í eigu hennar. Einnig hafi verið rætt um framlag hvers og eins og mögulega skiptingu á eignarhaldi á þeim rekstri sem hugmyndin hafi verið að koma á laggirnar.

Þá segir í greinargerð stefnda að meðlimir vinnuhópsins hafi ákveðið að vinna við mótun viðskiptahugmyndarinnar skyldi innt af hendi án endurgjalds, en stjórn hópsins og vinnslu allra undirbúningsgagna hafi H-kvk-nf haft með höndum. Fljótlega eftir að eiginleg vinna hófst við endanlega mótun viðskiptaáætlunar hafi V-kvk-nf T-kvk-nf hætt við þátttöku sína í verkefninu. Þá hafi G-kvk-nf A. E-kvk-nf óskað eftir því að framlag hennar til málanna væri fyrst og fremst fagþekking. Svo hafi farið að H-kvk-nf, E-kvk-nf og K-kvk-nf hafi skipt með sér helstu verkefnum við undirbúning viðskiptahugmyndarinnar.

Vísað er til þess að Krossgötur-Detox sé heiti á umræddu verkefni og staðhæft er að K-kvk-nf S-kvk-nf hafi hvorki verið framkvæmdastjóri hópsins, sem stóð að verkefninu, né framkvæmdastjóri hjá K 107 ehf. Samkvæmt hlutafélagaskrá sé framkvæmdastjóri K 107 ehf. E-kvk-nf S-kvk-nf S-kvk-nf, sbr. dskj. nr. 25.

Byggt er á því að K-kvk-nf S-kvk-nf hafi hvorki fyrr né síðar haft heimild til að skuldbinda K 107 ehf. fjárhagslega. Hafi hún samið við undirbúningshóp um Krossgötur Detox verkefnið, er byggt á því, að K 107 ehf. hafi hvorki að hluta né öllu leyti yfirtekið samninginn. Ekkert liggi fyrir um samningssamband K-kvk-ef við K 107 ehf. og ekkert liggi fyrir um að hvaða marki K 107 ehf. hafi verið hagnýtt í þágu Krossgatna Detox verkefnisins. Þvert á móti virtist sem verkefnið hafi að langmestu leyti verið skipulagt í nafni vinnuhópsins sjálfs.

Þá er byggt á því að engin gögn liggi fyrir um sundurliðaðar fjárhæðir dómkrafna stefnanda.

Varðandi kröfu K-kvk-ef um endurgreiðslu á fjármunum, sem lagðar voru á reikning K 107 ehf. þann 7. apríl 2009, er byggt á því, að ekkert samkomulag liggi því til grundvallar að K-kvk-nf geti einhliða afturkallað framlag sitt til undirbúnings á viðskiptahugmyndinni. Hún hafi kosið að taka þátt í undirbúningi verkefnisins og lagt til fé í verkefnahópinn af fúsum og frjálsum vilja.

Byggt er á því að krafa stefnanda um útlagðan kostnað sé óútskýrð. Minnisblað aðila, dskj. nr. 14, bls. 3, kveði á um að verkefnastjórn vinni án launa fram að fyrsta námskeiði. Skortur sé á útskýringum með útlögðum kostnaði sem K-kvk-nf telur sig hafa innt af hendi. Greiðslukvittanir sem stafi frá ferðalagi hennar í Póllandi séu t.a.m. óútskýrðar og erfitt sé að sjá samhengi með þeim og ætluðu samningssambandi hennar við K 107 ehf. E-kvk-nf S-kvk-nf S-kvk-nf, framkvæmdastjóri félagsins, hafi bent á að hún og K-kvk-nf hafi ekki hist eða rætt saman á þeim tíma sem K-kvk-nf var á ferðalagi í Póllandi. Útilokað sé því að samningssamband hafi stofnast og að samkomulag hafi orðið um að K 107 ehf. endurgreiddi kostnað K-kvk-ef vegna ferðalags hennar í Póllandi. Ekki hafi verið stofnað til þessa kostnaðar í nafni félagsins enda hafi ferðin ekki verið farin á vegum þess.

Þá er byggt á því að krafa K-kvk-ef um verktakalaun sé óútskýrð. K-kvk-nf hafi ekki sannað að verktakasamband hafi stofnast milli hennar og K 107 ehf. En hafi það verið raunin er byggt á því að ekkert liggi fyrir um það. Yfirlit K-kvk-ef um vinnu hennar í þágu verkefnisins geti á engan hátt staðið undir kröfu hennar um verktakalaun, enda liggi ekkert fyrir um að hvaða leyti vinnan var innt af hendi, að hvaða leyti var beðið um vinnuna og að hvað leyti verkbókhald K-kvk-ef standist. Ekkert liggi fyrir um réttmæti þess að K-kvk-nf krefjist verklauna í 62 daga í þágu verkefnisins.

Verði ekki fallist á kröfu um sýknu er til vara krafist að dómkröfur stefnanda verði lækkaðar til muna. Þar er byggt á sömu málsástæðum og lagasjónarmiðum og stefndi byggir á aðalkröfu sína um sýknu. Ljóst sé að félag á vegum K-kvk-ef greiddi sannanlega fjárframlag hennar inn í verkefnið. Verði ekki fallist á aðalkröfu stefnanda, komi til greina að K 107 ehf. greiði K-kvk-þgf 750.000 kr. eða lægri fjárhæð að mati dómsins.

Vaxtakröfu stefnanda er mótmælt. Byggt er á því að hún sé órökstudd. Sérstaklega er mótmælt upphafsdögum vaxta.

Um réttarheimildir vísar stefndi til almennra reglna samningsréttar um skuldbindingargildi samninga sem og þeirrar meginreglu að sá, sem byggir á samningi, beri sönnunarbyrði á tilvist hans. Þá vísar stefndi til laga nr. 138/1994 um einkahlutafélög og meginreglna um hverjir eru til þess bærir að skuldbinda félög í íslenskum félagarétti. Einnig er byggt á reglum kröfuréttar um stofnun kröfu og skuldasamband aðila. Vísað er til ákv. XXI. kafla laga nr. 91/1991 um meðferð einkamála varðandi málskostnaðarkröfu stefnda og um virðisaukaskatt til laga nr. 50/1988.

Stefnandi, K-kvk-nf S-kvk-nf, bar m.a. fyrir rétti að hún hefði greitt 750.000 kr. inn á bankareikning stefnda, hinn 6. apríl 2009, þar sem rætt hafði verið um að greitt yrði aukið hlutafé til félagsins. V-kvk-nf hafi farið út úr þessu af heilsufarsástæðum og um svipað leyti hafi H-kvk-nf einnig ákveðið að verða ekki hluthafi. Hótel Glymur og E-kvk-nf hafi því gengið fast að henni um að greiða þessa fjárhæð. Lagt hafi verið til að hún greiddi 2.000.000 kr. en hún hafi ekki verið tilbúin að greiða þá fjárhæð fyrr en búið væri að ganga frá hlutafélaginu eins og um hafði verið talað. Hún hafi því innt af hendi 750.000 kr. til að greiða H-kvk-þgf og Hótel Glym þann kostnað, sem hafði orðið bæði af ferðinni til Póllands og uppihaldi dr. B-x-x og M-x-x hér á Íslandi, og líka í fyrirframgreidda leigu fyrir námskeiðsgjöldin.

Við umrætt verkefni [Krossgötur-Detox] kvaðst K-kvk-nf hafa verið titluð framkvæmdastjóri, en frá upphafi hafi verið ákveðið að hún yrði framkvæmdastjóri. Talað hafði verið um að þau myndu ekki fá greitt meðan á undirbúningi stæði, en um leið og námsskeiðsgjöldin bærust fengju þau greitt fyrir þessa vinnu og jafnframt ákveðið að þau störfuðu að þessu sem verktakar.

Vísað var til þess að í stefnu segi m.a. að gert hafi verið ráð fyrir að hver hluthafi myndi leggja til 2.000.000 kr. í hlutafé, og spurt, hvenær hafi verið vikið frá þeirri ákvörðun. K-kvk-nf kvaðst ekki hafa viljað greiða 2.000.000 kr. fyrr en lokið væri við að ganga frá aðkomu hennar að K 107 ehf. Þar til búið væri að því kvað hún greiðslu hennar að fjárhæð 750.000 til félagins hafa verið lán. Hluthafafundur hafi ekki verið haldinn en búið hefði verið að ákveða að K 107 ehf. yrði lagt í þetta verkefni [Krossgötur-Detox] og hún yrði hluthafi í því. Hún hafi margoft beðið um að hluthafafundur yrði haldinn og gengið yrði frá þessu.

Vísað var til þess að í bréfi lögmanns stefnandi til E-kvk-ef S-kvk-ef S-kvk-ef, dags. 4. maí 2009, segi m.a.: „Frá upphafi stóð til að um leið og aðilar legðu frá hlutafjárframlag yrði samþykktum, stjórn og hlutaskrá K-107 ehf. breytt og fyrirtækið aðlagað nýrri starfsemi. Einnig var ákveðið að ráða umbj. minn sem framkvæmdastjóra félagsins og hefur umbj. minn komið fram sem slíkur í fjölmiðlum, á kynningarfundum og gagnvart bankastofnunum á undanförnum mánuðum. Frá því í janúar á þessu ári hefur umbj. minn unnið í fullri vinnu við skipulagningu Detox námskeiða án þess þó að hafa fengið greidd laun.“ Spurt var hver hafi verið aðdragandi að þessu og hvernig staðið var að því. K-kvk-nf sagði að í upphafi hafi verið ákveðið að hún yrði framkvæmdastjóri en E-kvk-nf markaðsstjóri. Hún kvaðst hafa haft prókúru til að skuldbinda félagið fjárhagslega.

Vísað var til reikninga sem K-kvk-nf lagði fram í málinu og hún krefst að verði endurgreiddir. K-kvk-nf sagði að samkomulag hafi verið milli hennar og félagsins um að hún mætti leggja út fyrir þessum kostnaði og endurkrefja félagið, en ekki hafi verið undirritaður samningur um þetta. Ekki hafi heldur verið samið um fjárhæð verktakagreiðslna.

Vísað var til dskj. nr. 19, sem er tímaskrá K-kvk-ef vegna vinnu hennar á tímabilinu frá febrúar til maí 2009 [vinnustundir 1028]. K-kvk-nf kvaðst hafa gert þessa skrá eftir vinnuplöggum sínum, dagbókum og öðru slíku.

Bent var á að í gögnum málsins hafi verið á reiki hvert umfang vinnu hennar hafi verið. Hinn 2. júlí 2009 hafi lögmaður hennar sent lögmanni stefnda bréf [dskj. nr. 4.] og eftir því hafi vinnustundir hennar verið 620, en í bréfi lögmanns hennar til E-kvk-ef, dags. 4. maí 2009, [dskj. 2.] virtust vinnustundirnar vera 810. K-kvk-nf kvaðst ekki hafa farið út í þá vinnu að skoða nákvæmlega dagbók sína, tölvugögn og tölvupósta fyrr en með gerð tímayfirlitsins [dskj. nr. 19.].

E-kvk-nf S-kvk-nf S-kvk-nf, stjórnarmaður stefnda K 107 ehf., bar m.a. fyrir rétti að haustið 2008 hafi hún hitt sem oftar H-kvk-þf, vinkonu sína til margra ára, en þær hefðu unnið saman að verkefnum og verið m.a. saman í stjórn félags kvenna í atvinnurekstri. Þær hafi rætt um ástandið, hvað hægt væri að gera og hverjar væru framtíðarhorfur. Komið hafi upp hugmynd um að nota Hótel Glym sem heilsuhótel, en þær höfðu báðar áhuga á því og höfðu samband við nokkra af því tilefni. Í nóvember 2008 kvað hún hótelið hafa verið að nokkru leyti undirlagt af jólaundirbúningi. En eftir áramótin hafi H-kvk-nf hringt til sín og sagt henni að komið hafi kona að nafni K-kvk-nf á hótelið sem hafi farið tvær þrjár Detoxferðir til Póllands og hefði áhuga á svona málum. Kvaðst E-kvk-nf hafa hitt H-kvk-þf, K-kvk-þf og V-kvk-þf, en þær síðarnefndu hafi hún ekki þekkt áður. Hún hafi því farið að með gát en ákveðið að þetta væri kannski hugmynd sem væri hægt að þróa áfram. K-kvk-nf og V-kvk-nf hefðu á þessum tíma verið búnar að ákveða að fara til Póllands. Kvaðst hún ekki hafa verið því mótfallin enda hafi það ekki haft með umrætt verkefni að gera. H-kvk-nf hafi ákveðið að fara með. Málið hafi verið komið á það stig að hún og G-kvk-nf E-kvk-nf, K-kvk-nf, V-kvk-nf og H-kvk-nf hófu undirbúning að Detox verkefni.

E-kvk-nf kvað H-kvk-þf, K-kvk-þf og V-kvk-þf hafa farið til Póllands en hún og G-kvk-nf verið heima. Hún hafi haldið áfram að kanna málið og undirbúa verkefnið ásamt G-kvk-þgf. Við heimkomu Póllandsfaranna hafi H-kvk-nf sagt henni að hún hefði kallað til vin sinn í Póllandi til að vera túlkur fyrir sig og ætli sig vera búna að ná góðum samning við dr. B-x-x og E-x-x D-x-x.

E-kvk-nf sagði að dr. B-x-x og túlkurinn M-x-x hafi síðan komið til Íslands og skoðað aðstæður hér. Dr. B-x-x hafi litist vel á þær. Kvaðst hún hafa gert drög að samningi á ensku og reynt að vanda til þess. Samningurinn hafi síðan verið undirritaður. [Samningur þessi liggur ekki fyrir í málinu].

E-kvk-nf sagði að legið hafi á að fá kennitölu og annað fyrir verkefnið. Hún hafi tjáð félögum sínum að hún ætti félag, K 107 ehf., sem ekki væri með starfsemi nú, og væri hún tilbúin að leggja það fram.

E-kvk-nf sagði að K-kvk-nf hafi lýst yfir að hún kynni til verka, hefði rekið fyrirtæki, útbúið ýmsa bæklinga, gert heimasíður og hefði tök á þessu öllu saman. Hún hafi boðist til að gera þessa hluti, sem var bara ágætt. En þegar á hólminn var komið hafi vinna hennar reynst vera óásættanleg. Meðal annars hafi íslenska hennar á prenti ekki verið frambærileg. Kvaðst E-kvk-nf því hafa orðið að fá íslenskufræðing til að endurrita heimasíðuna og sjálf hafi hún orðið að taka af henni heimasíðugerðina vegna þess að það sem K-kvk-nf gerði tók marga klukkutíma.

E-kvk-nf sagði að rangt væri að K-kvk-nf hafi verið ráðin sem framkvæmdastjóri. Enginn hafi verið ráðinn í það starf. Einungis hafi verið ákveðið að hópurinn ynni saman að verkefni um námskeiðahald í heilsunámskeiðum og heilsutengdri ferðaþjónustu.

E-kvk-nf sagði að útlagður kostnaður þátttakanda að verkefninu hafi ekki verið greiddur. Ekki hafi verið samið um það. Ekki hafi verið samið um að meðlimir hópsins fengju greidd laun eða verktakalaun. Ekki hafi átt að greiða laun eða verktakalaun fyrr en verkefnið skilaði hagnaði. Þar til hafi verið ætlað að þær greiddu kostnað sinn sjálfar við verkefnið og legðu fram hlutafé. Fyrst hefði verið talað um 1.500.000 kr., en hún hefði talið það of lítið. Við nánari skoðun hafi hún séð að verkefnið var risavaxið þannig að 1.500.000 kr. á mann var engan veginn nægilegt. Hún hafi því lagt til að fjárhæðin yrði a.m.k. 2.000.000 kr. á mann, en þá voru þær fjórar því að G-kvk-nf E-kvk-nf var búin að lýsa því yfir að hún ætlaði ekki að leggja peninga í þetta. Hlutaféð hefði því átt að verða 8.000.000 kr. sem var dropi í hafið. Þá hafi H-kvk-nf ákveðið að verða ekki hluthafi. Hún hafi ekki talið það eðlilegt þar sem hún er rekstraraðili hótelsins. Hún hafi hins vegar ætlað að vinna mjög náið að verkefninu. Þá hafi V-kvk-nf ekki svarað því ákveðið hvort hún ætlaði að verða hluthafi eða ekki. Hún bar því við, sem rétt var, að vegna veikinda gæti hún ekki komið eins mikið að verkefninu í undirbúningnum eins og hún hafði viljað í upphafi. Þannig kvað E-kvk-nf að einungis hún og K-kvk-nf hafi staðið eftir.

Á þessum tíma kvaðst E-kvk-nf hafa verið búin að reyna að ýmislegt varðandi K-kvk-þf stóðst ekki það sem hún hafði vænst af henni, K-kvk-þf hafi hreinlega skort hæfni. Sjálf kvaðst E-kvk-nf hreinlega ekki hafa verið viss um að vilja eiga félag með þessari konu. Mikið fé hafi verið í húfi og hún orðið að stíga mjög varlega til jarðar. Þá hafi mjög alvarlegur ágreiningur orðið milli þeirra nokkrum dögum áður en fyrsta námskeiðið hófst. Kvaðst hún hafa sagt K-kvk-þgf að hún þyrfti virkilega að skoða hvort hún gæti hugsað sér að eiga félag og hafa fjárhagslegar skuldbindingar með henni.

Vísað var til dskj. nr. 19, sem áður var getið. Bent var á að K-kvk-nf hafi krafist verktakalauna af K 107 ehf. í alls 62 daga vegna vinnu í þágu verkefnisins. E-kvk-nf sagði að ekki hafi verið samið um að félagið greiddi þessi verktakalaun.

E-kvk-nf kvaðst fyrst hafa komið að verkefninu Krossgötur–Detox haustið 2008, en þá hafi verkefnið ekki haft nafn. Krossgötur-Detox sé nafn sem H-kvk-nf eigi í raun og veru. Hótel hennar sé byggt á krossgötum og krossgötur séu mikið notaðar kringum Hótel Glym, þannig að nafnið passaði mjög vel við Detox verkefni, sem þau hafi verið að undirbúa.

Lagt var fyrir E-kvk-þf dskj. nr. 8, sem er tölvupóstur frá henni til H-kvk-ef, K-kvk-ef og G-kvk-ef, hinn 26.febrúar 2009, og tölvupóstur frá K-kvk-þgf til hennar daginn eftir. Spurt var hvað hún átti við með orðunum:„við eigum eftir að ganga frá breytingum á K 107.“ E-kvk-nf sagði að á þessum tíma hafi verið eftir að ákveða hverjir myndu eiga þetta félag. G-kvk-nf, systir H-kvk-ef, hafi með afgerandi hætti verið búin lýsa yfir að hún vildi ekki verða hluthafi. Þá [og raunar síðar] hafi einungis hún og maðurinn hennar verið hluthafar K 107 ehf. og þurft hefði að breyta því í hluthafaskrá, en óvíst hefði verið hverjir áttu að koma að því og hverjir ætluðu að leggja til hlutafé. Um það snerist málið, hverjir ætluðu að eiga í þessu félagi; hverjir voru tilbúnir að leggja fram vinnu og peninga, en fyrst og fremst vantaði peninga inn í þetta félag. Samtímis þessu kvað E-kvk-nf að K-kvk-nf hafi verið búin að stofna reikning í nafni félagsins í banka í Grindavík, Sparisjóði Grindavíkur og Keflavíkur, og sækja um debetkort fyrir fimm manns algjörlega að henni forspurðri í nafni K 107. Kvaðst E-kvk-nf ekki hafa skilið þetta.

H-kvk-nf B. E-kvk-nf bar fyrir rétti m.a. að hún hefði farið ásamt K-kvk-þgf í lok janúar 2009 til Póllands. Þar hafi hún kynnst dr. B-x-x og jafnframt haft samband við samstarfsaðila sína í Póllandi, en hún hafi starfað með Pólverjum í langan tíma. Hún hafi fengið þá til að koma og eiga fund með þeim og ræða við dr. B-x-x. Vaknað hefði áhugi hjá dr. B-x-x að koma til Íslands og kynna sér aðstæður, fyrst og fremst hjá Hótel Glym. Í mars 2009 hafi hann komið ásamt M-x-x vini hennar að Hótel Glym. Kvaðst H-kvk-nf, fyrir hönd hótelsins, hafa tekið þátt í kostnaði þeirra af ferðinni.

H-kvk-nf sagði að hún og E-kvk-nf hafi unnið saman í gegnum tíðina og E-kvk-nf komið að málinu árið áður, en þá hafi þær verið að vinna að öðrum verkefnum. E-kvk-nf hafi síðan komið að þessu verkefni ásamt fleirum. Síðan hafi þeir [dr. B-x-x og M-x-x] komið og dvalist hér í febrúar og mars, en þá var verið að þróa verkefnið og velta því fyrir sér hvernig ætti að standa að því. Til tals hafi komið á þessum tíma að E-kvk-nf ætti fyrirtæki [einkahlutafélag] sem hugsanlega var hægt að nýta til þess að fara af stað með heilsuverkefni.

H-kvk-nf sagði að skýrt komi fram í verkefnisáætlun, sem hún gerði og skráði [dskj. nr.14.], að allur kostnaður aðila við undirbúningsvinnu yrði án launa fram að fyrsta námskeiði. Hvorki hafi verið samið um laun eða verktakagreiðslur til aðila við undirbúningsvinnuna.

H-kvk-nf kvaðst ekki kannast við að K-kvk-nf hafi verið ráðin sem framkvæmdastjóri verkefnisins.

R-kvk-nf I-kvk-nf bar fyrir rétti m.a. að tengsl hennar við K 107 ehf. og verkefnið Krossgötur-Detox hafi byrjað með ferð hennar til Póllands 2008. Hún hafi kynnst náttúrulækningum áður og verið kunnug J-kk-þgf K-kk-þgf lækni í Hveragerði, sem teljast megi faðir náttúrulækningastefnunnar hér á landi. Eftir ferðina til Póllands hafi verið tekið viðtal við hana þar sem hún hafi dásamað að fá svona [lækningu] í anda J-kk-ef. Stuttu síðar hafi hún frétt að Detox væri komið á Krossgötur í Hvalfirði og sett sig í samband við þær og óskað þeim til hamingju með þetta. Hún hafi boðið fram þjónustu sína við að auglýsa þetta nýja heilsuhótel sem hún og hafi gert. Hún kvaðst ekki hafa þekkt K-kvk-þf áður en hún hóf að auglýsa hótelið, en K-kvk-nf hafi verið framkvæmdastjóri og mjög dugleg. R-kvk-nf kvaðst hafa fengið greitt fyrir þessi störf sín.

V-kvk-nf T-kvk-nf bar fyrir rétti m.a. að aðkoma hennar að K 107 ehf. og verkefnið Krossgötur-Detox hafi borið þannig að að K-kvk-nf, vinkona hennar, hafði samband hana í janúar eða febrúar 2009 og sagði henni að hún væri á fundi með H-kvk-þgf og einhverjum fleirum á [hótel] Glym. Væru þær að skoða ýmis verkefni og hafi Detox verkefnið fengið hljómgrunn. K-kvk-nf hafi beðið hana að vera með í þessu vegna þess að þær höfðu oft í gegnum tíðina verið að spá í einhver heilsutengd verkefni.

Í lok febrúar 2009 kvaðst V-kvk-nf hafa farið ásamt K-kvk-þgf og H-kvk-þgf til Póllands. Tilgangur fararinnar hafi verið að koma á kynnum milli aðila. V-kvk-nf kvað þær hafa verið sammála um að H-kvk-nf þyrfti að upplifa hvað þetta [Detox] væri ef farið yrði út í þetta; en V-kvk-nf kvaðst sjálf, ásamt K-kvk-þgf, áður hafa farið til Póllands og upplifað þetta. V-kvk-nf kvaðst hafa verið viku í ferðinni, en K-kvk-nf og H-kvk-nf hefðu dvalið viku lengur í Póllandi til að ganga frá samningum við læknana B-x-x og D-kvk-þf sem báru ábyrgð á Uzboja heilsuhótelinu.

V-kvk-nf kvað þær hafa rætt við E-kvk-þf áður en þær fóru til Póllands. E-kvk-nf hafi ekki séð sér fært að fara með þeim. Muni hún þetta rétt, hafi E-kvk-nf lagt til K 107 ehf., er hún kom að verkefninu, á móti þeirri vinnu sem K-kvk-nf og H-kvk-nf höfðu lagt til verkefnisins áður en E-kvk-nf kom að því; en K 107 ehf. hafi verið ætlað að annast reksturinn á námskeiðunum.

V-kvk-nf kvaðst hafa sjálf greitt fyrir ferð sína til Póllands og greitt fargjald, 151.000 kr., fyrir B-x-x lækni og túlkinn M-x-x frá Póllandi til Kaupmannahafnar. Hún kvaðst ekki hafa fengið þessa fjárhæð endurgreidda þátt fyrir tilraun til innheimtu.

Lagt var fyrir V-kvk-þf dskj. nr. 16, sem stefnandi kallar Kostnaðaráætlun fyrir verkefnið Krossgötur-Detox. Vísað var til þess að þar standi m.a. Vinna eiganda 5.000.000. V-kvk-nf kvaðst hafa séð þetta skjal. Það hafi áreiðanlega verið unnið á Hótel Glym.

V-kvk-nf kvaðst hafa sent umræddan reikning sinn á K 107 ehf.

Niðurstaða: Ekki liggur fyrir í málinu annað en K 107 ehf. sé einkahlutafélag alfarið í eigu E-kvk-ef S. S-kvk-ef og G-kk-ef F-kk-ef. E-kvk-nf sé stjórnarmaður en G-kk-nf varamaður og hafi bæði prókúruumboð. E-kvk-nf sé framkvæmdastjóri og riti firmað. Hlutaféð sé 2.934.000 kr. og hömlur séu á meðferð hlutabréfa og ekki lausnarskylda á hlutum, sbr. dskj. nr. 25.

Stefnandi krefst þess í fyrsta laga að K 107 ehf. endurgreiði henni 750.000 kr. sem lagðar voru inn á reikning K 107 ehf. hinn 7. apríl 2009. Stefnandi hafi afhent K 107 ehf. þessa fjárhæð í þeirri trú að um lán til félagsins væri að ræða sem breytt yrði í hlutafé um leið og búið væri að ganga frá nauðsynlegum breytingum á félaginu hjá fyrirtækjaskrá ríkisskattstjóra.

Stefndi hafnar framangreindri staðhæfingu stefnanda og byggir á því að stefnandi hafi lagt þessa peninga inn á reikninginn af fúsum og frjálsum vilja til að standa straum af útlögðum kostnaði við verkefnið, m.a af hótelkostnaði að Hótel Glym. Þessi staðhæfing stefnda fær stoð í greiðslu K 107 ehf. að fjárhæð 1.500.00, hinn 7. apríl 2009, inn á reikning Njörva ehf. sem rekur Hótel Glym.

Í öðru lagi krefst stefnandi þess að stefndi, K 107 ehf., endurgreiði henni útlagðan kostnað sem byggir á nótum sem stefnandi kveðst hafa tekið út í hvert skipti sem hún lagði „sannanlega“ út fyrir K 107 ehf., samtals að fjárhæð 588.129, á meðan hún gegndi starfi framkvæmdastjóra Krossgatna-Detox. Af hálfu K 107 ehf. er með rökstuddum hætti hafnað að greiða stefnanda þessa fjárhæð. Telja verður að engin haldbær gögn liggi fyrir í málinu um að forsvarsmenn K 107 ehf. hafi fyrir hönd félagsins samþykkt að greiða stefnanda þennan kostnað né að stefnandi hafi með einhverjum öðru hætti átt rétt á að skuldbinda K 107 ehf. til þess.

Í þriðja lagi krefst stefnandi að K 107 ehf. greiði henni verktakalaun í 62 daga að fjárhæð 1.470.605 kr. auk virðisaukaskatts að fjárhæð 360.298 kr. Stefnandi byggir á því að hún hafi starfað sem framkvæmdastjóri hjá Krossgötum-Detox og K-107 ehf. á þeim tíma. Af hálfu K 107 ehf. hefur hins vegar með rökstuddum hætti verið hafnað að greiða stefnanda umkrafða fjárhæð eins og rakið hefur verið í málsvörn stefnda. Þá ber að líta til að stefnandi féll frá því að óska eftir mati dómkvadds matsmanns til að leggja mat á hæfilegt endurgjald fyrir þá vinnu sem hún kveður sig hafa innt af hendi fyrir stefnda, svo sem hún áskildi sér rétt til í stefnu. Raunar er ljóst að hvorki verður með ótvíræðum hætti ráðið af gögnum málsins að stefnandi hafi starfað sem framkvæmdastjóri K 107 ehf. né að stefnandi hafi starfað sem verktaki hjá félaginu.

Samkvæmt framangreindu verður stefndi sýknaður af kröfum stefnanda.

Rétt er að stefnandi greiði stefnda 618.351 kr. í málskostnað.

P-kk-nf Þ-kk-nf héraðsdómari kveður upp dóminn.

DÓMSORÐ:

Stefndi, K 107 ehf., er sýkn af kröfum stefnanda, K-kvk-ef S-kvk-ef.

Stefnandi greiði stefnda 618.351 kr. í málskostnað.

P-kk-nf Þ-kk-nf